Ny finansiel regulering for fondsmæglerselskaber 
Opdatering for juni måned 2026 
	OVERBLIK

	
Ny bekendtgørelse og vejledning om genopretningsplaner: link og link

Ændring af RTS om transparens under MiFIR: link

Opdatering af krav under MAR til insiderlisters format: link

Tilpasninger af niveau 2-regler under BRRD efter IFD og IFR: link

Opdatering af niveau 2-regler under MiFIR regler om handelsforpligtelsen for derivater: link


	1. DANSK REGULERING

	1.1. Bekendtgørelser m.v. 

	
[bookmark: B]Bekendtgørelse nr. 536 af 11. juni 2026 om genopretningsplaner for pengeinstitutter, realkreditinstitutter, et skibsfinansieringsinstitut og fondsmæglerselskaber
Bekendtgørelsen lemper kravene til genopretningsplaner og indberetning for visse pengeinstitutter. Den ændrer således ikke på fondsmæglerselskabernes forpligtelser.
Bekendtgørelsen træder i kraft den 1. juli 2026.
(Offentliggjort den 19. juni 2026, link) 

[bookmark: C]Vejledning nr. 9605 af 11. juni 2026 om genopretningsplaner for pengeinstitutter, realkreditinstitutter, et skibsfinansieringsinstitut og fondsmæglerselskaber

Vejledningen erstatter den tilsvarende vejledning nr. 9460 af 26. juni 2024 og følger således ændringer til bekendtgørelsen omtalt ovenfor.

(Offentliggjort den 23. juni 2026, link)


	2. EU-REGULERING (forordninger)

	2.1. Niveau 1

	
Intet nyt.


	2.2. Niveau 2

	
[bookmark: D]Kommissionens delegerede forordning (EU) 2026/392 af 20. februar 2026 om ændring af de reguleringsmæssige tekniske standarder i delegeret forordning (EU) 2017/577 for så vidt angår volumenbegrænsning og indberetning af oplysninger med henblik på gennemsigtighedsberegninger og andre beregninger

Der er tale om ændring af en RTS under MiFIR om volumenloftet og levering af information med henblik på gennemsigtighed og andre beregninger. 

Ændringerne trådte i kraft den 21. juni 2026.

(Offentliggjort den 1. juni 2026, link)


[bookmark: E]Kommissionens gennemførelsesforordning (EU) 2026/1291 af 12. juni 2026 om gennemførelsesmæssige tekniske standarder for anvendelsen af Europa-Parlamentets og Rådets forordning (EU) nr. 596/2014 for så vidt angår formatet for insiderlister og om ophævelse af Kommissionens gennemførelsesforordning (EU) 2022/1210  

Denne niveau 2-forordning under MAR opdaterer kravene til formatet for insiderlister i anledning af ændringer på niveau 1 ved Europa-Parlamentets og Rådets forordning (EU) 2024/2809. 

De nye niveau 2-regler træder i kraft pr. 5. juli 2026. 

(Offentliggjort den 12. juni 2026, link)  


[bookmark: F]Kommissionens delegerede forordning (EU) 2026/440 af 24. februar 2026 om ændring af delegeret forordning (EU) 2015/63 for så vidt angår beregning af visse institutters bidrag, sletning af en risikoindikator og proceduremæssige ændringer

Denne delegerede forordning under BRRD ændrer bidragene fra visse investeringsselskaber for at tage højde for ændringer vedrørende anvendelsen af BRRD, der er indført for investeringsselskaber ved IFR og IFD. 

(Offentliggjort den 3. juni 2026, link)


[bookmark: G]Kommissionens gennemførelsesforordning (EU) 2026/1288 af 12. juni 2026 om den enkeltstående suspension af handelsforpligtelsen for derivater i overensstemmelse med Europa-Parlamentets og Rådets forordning (EU) nr. 600/2014 

Ved denne niveau 2-forordning under MiFIR har Kommissionen udnyttet en mulighed for i henhold til artikel 32a at suspendere handelsforpligtelsen for derivater med hensyn til visse nærmere opregnede finansielle modparter. 

Forordningen trådte i kraft den 18. juni 2026.

(Offentliggjort den 12. juni 2026, link)


	3. RETNINGSLINJER FRA ESA’ERNE

	3.1. EBA

	
Intet nyt.


	3.2. ESMA

	
Intet nyt.





Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler. [image: Et billede, der indeholder person, mur, menneske, indendørs

Automatisk genereret beskrivelse]
Oversigten er redigeret af advokat Camilla Søborg, cas@equitylaw.dk, tlf. 53500914, som du kan rette henvendelse til, hvis du har kommentarer eller spørgsmål. 

